wickkiey/tamil-wikipedia-chunked huggingface dataset:
# காஸ்கி மாவட்டம்

## வரலாறு

காஸ்கி பகுதியை 1200 முதல் நேவாரிகளான மல்லர் வம்சத்தினர் ஆண்டனர். 1768ல் ஷா வம்ச மன்னர் பிரிதிவி நாராயணன் ஷா காஸ்கியைக் கைப்பற்றி நேபாள இராச்சியத்துடன் இணைத்துக் கொண்டார். பின்னர் காஸ்கி மற்றும் லம்சூங் பகுதிகளுக்கு நேபாள மன்னர்களின் பரம்பரை பிரதம அமைச்சர்களாக இருந்த ராண வம்சத்தை நிறுவிய ஜங் பகதூர் ராணாவும், அவரது ராணா வம்ச பிரதம அமைச்சர்களும் 1951 முடிய ஆண்டனர்.
# காஸ்கி மாவட்டம்

## நிர்வாகம்

காஸ்கி மாவட்டத்தின் அனைத்து வளர்ச்சிப் பணிகளை நிர்வகிப்பதற்கு மாவட்ட வளர்ச்சி மன்றம், மாவட்டத் தலைநகரான பொக்காராவில் இயங்குகிறது. இம்மாவட்டத்தில் பொக்காரா-லெக்நாத் மாநகராட்சியும், ஒரு நகர்புற நகராட்சியும், 53 கிராமிய நகராட்சி மன்றங்களும் உள்ளது.
# காஸ்கி மாவட்டம்

## பண்பாடு

குரூங் மக்கள், சேத்திரிகள் , நேவார் மக்கள், தக்களி மக்கள், குமால் மக்கள் போன்ற பல்வேறு இனக் குழுக்கள் வாழும் காஸ்கி மாவட்டத்தில், பல்வேறு மொழி பேசும் மக்கள் இந்து மற்றும் பௌத்த சமயங்கள் பின்பற்றினாலும், சாதி அடிப்படையில் மக்களின் உணவு, உடைகள், நடனங்கள், இருப்பிடங்கள், பழக்க வழக்கங்கள், பண்பாடுகள் மாறியுள்ளது. 2011-ஆம் ஆண்டில் எடுக்கப்பட்ட மக்கள் தொகை கணக்கெடுப்பின் படி, காஸ்கி மாவட்டத்தில் எண்பத்தி நான்கு சாதிகளும், நாற்பத்தி நான்கு மொழிகளும், பதினொன்று சமயங்களும் பயிலப்படுவதாக அறியப்பட்டுள்ளது.  
இம்மக்களின் அன்றாட முக்கிய உணவு பருப்புச் சாதம் ஆகும்.
# காஸ்கி மாவட்டம்

## புவியியல் மற்றும் தட்ப வெப்பம்

| நேபாளப் புவியியல் மற்றும் தட்ப வெப்ப மண்டலங்கள் | உயரம் | பரப்பு % |  |
| --- | --- | --- | --- |
| Upper Tropical climate | 300 - 1,000 மீட்டர்கள் | 18.6% |  |
| Subtropics | 1,000 - 2,000 மீட்டர்கள் | 29.4% |  |
| Temperate climate | 2,000 - 3,000 மீட்டர்கள் | 16.6% |  |
| Montane ecology#Subalpine zone | 3,000 - 4,000 மீட்டர்கள் | 12.1% |  |
| Montane ecology#Alpine grasslands and tundra | 4,000 - 5,000 மீட்டர்கள் | 14.8% |  |
| Snow line | 5,000 மீட்டர்களுக்கு மேல் | 7.4% |  |
| டிரான்ஸ் - இமயமலை | 3,000 - 6,400 மீட்டர்கள் | 0.6% | } |
# காஸ்கி மாவட்டம்

## இதனையும் காண்க

- பொக்காரா பள்ளத்தாக்கு
- பொக்காரா சாந்தி தூபி
- பொக்காரா
- லெக்நாத்
- மச்சபூச்சர மலை
- நேபாளத்தின் மாவட்டங்கள்
- நேபாள மாநிலங்கள்  
<></>
# கிச்சலி சம்பா (நெல்)

**ஆத்தூர் கிச்சலி சம்பா** அல்லது **ஆத்தூர் கிச்சடி சம்பா** (*Attur Kichedi samba*) தற்பொழுது **சி இ பி - 24** (*GEB 24*) தமிழகத்தில் பெரும்பாலான மக்கள் விரும்பி சாப்பிடுகிற இரகமாக உள்ள இது, சம்பா பருவத்தில் (ஆகத்து (தமிழ் ஆடி மாதத்தில்) பயிரிடப்படும் பாரம்பரிய நெல் இரகமாகும். நூற்று முப்பத்து ஐந்து நாளில் அறுவடைக்கு வரக்கூடிய இவ்வகை நெற்பயிர்கள், நாலரை அடி வரை வளரும் தன்மை கொண்டது. சன்ன இரகமாக உள்ள இதன் அரிசி, வெண்ணிறமாகக் காணப்படுகிறது.
# கிச்சலி சம்பா (நெல்)

## மெலிந்த இரகம்

பொதுவாக, பலனளிக்காத வெள்ளை, மற்றும் மெலிந்த (சன்ன) இரக அரிசியை விரும்பி சாப்பிட நாம் பழகிவிட்டதாக கூறப்படுகிறது. ஆரோக்கியத்துக்கு சத்து மிகுந்த தடித்த (மோட்டா) இரக அரிசியைத் தவிர்த்து, மெருகேற்றல் செய்யப்பட்ட, எந்தச் சத்துமில்லாத உணவு வகைகளை நாம் உட்கொண்டு வருவதாக கருதப்படுகிறது. ஆனால் வெள்ளை அரிசியாகவும், சன்ன இரகமாகவும் சாப்பிடச் சுவையாகவும் தமிழகத்தில் பெரும்பாலான மக்கள் விரும்பி சாப்பிடுகிற இரகமாகவும் இந்த கிச்சலி சம்பா உள்ளது.
# கிச்சலி சம்பா (நெல்)

## குறிஞ்சிக்கு ஏற்றது

மஞ்சள் நிற நெல் மற்றும் வெள்ளை அரிசியுடைய இந்த நெல் இரகம், மலையும், மலையைச் சார்ந்த குறிஞ்சி நிலப் பகுதியில் பயிரிடப்படுகிறது. நாலரை அடி (4.½ ft) வரை வளரும் தன்மை கொண்ட இது, நூற்று முப்பத்து ஐந்து நாட்களில் அறுவடைக்கு வரக்கூடியது. மழை வெள்ளத்திலும் ஓரளவு தாக்குப்பிடித்து, சாயும் தன்மை கொண்டதாக இருப்பினும் அறுவடைக்கும், நெல்லுக்கும் எவ்வொரு பாதிப்பையும் ஏற்படுத்தாது.
# கிச்சலி சம்பா (நெல்)

## பலனும், பயன்பாடும்

கிச்சலி சம்பா அரிசியைத் தொடர்ந்து பயன்படுத்துவதன் மூலம் நம் உடலில் நோய் எதிர்ப்பு சக்தி அதிகரிப்பதாகவும். மேலும், இதன் சோற்றை சாப்பிட்டால் தேகச் செழுமையும், உடல் பலமும் உண்டாகும். இதன் வைக்கோலைச் சாப்பிடும் கால்நடைகளின் நோய் எதிர்ப்புத் திறனும் அதிகரித்து பால் சுரக்கும் தன்மையும் கூடுவதாக கூறப்படுகிறது. அதுமட்டுமின்றி, அனைத்து வகையான பலகாரங்கள் செய்வதற்கு ஏற்ற அரிசி இரகமாக உள்ள இது, சமீபகாலமாகத் தனியார் மருத்துவமனைகளில் நோயாளிகளுக்கு உணவளிக்க, இந்தக் கிச்சலி சம்பா அரிசியைப் பயன்படுத்துவதாக கருதப்படுகிறது.
# கிச்சலி சம்பா (நெல்)

## இவற்றையும் காண்க

- நெல்
- பாரம்பரிய நெல்
- இலங்கையின் பாரம்பரிய அரிசி
- இயற்கை வேளாண்மை
- வேளாண்மை
- சம்பா (அரிசி)
- சம்பா மாவட்டம் (*தொடர்பற்றக் கட்டுரை*)
# அர்காகாஞ்சி மாவட்டம்

லும்பினி மாநிலத்தில் அர்காகாஞ்சி மாவட்டத்தின் அமைவிடம்]]  
**அர்காகாஞ்சி மாவட்டம்** (Arghakhanchi) மத்திய நேபாள நாட்டின் லும்பினி மாநிலத்தில் உள்ளது. இம்மாவட்டத்தின் நிர்வாகத் தலைமையிடம் *சந்திகர்க்கா* நகரம் ஆகும்.  
அர்காகாஞ்சி மாவட்டத்தின் பரப்பளவு 1,193 சதுர கிலோ மீட்டராகும். 2011-ஆம் ஆண்டின் மக்கள் தொகை கணக்கெடுப்பின் படி, இம்மாவட்டத்தின் மக்கள் தொகை 197632 ஆக உள்ளது. இம்மாவட்டத்தில் நேபாள மொழி அதிகம் பேசப்படுகிறது.
# அர்காகாஞ்சி மாவட்டம்

## இதனையும் காண்க

- நேபாளத்தின் மாவட்டங்கள்
- நேபாள மாநிலங்கள்
# அச்சாம் மாவட்டம்

தூரமேற்கு மாநிலத்தில் அச்சாம் மாவட்டத்தின் அமைவிடம்]]  
**அச்சாம் மாவட்டம்** (Achham District) நேபாளத்தின் தூரமேற்கு மாநிலத்தில் அமைந்த மாவட்டமாகும். இந்த மாவட்டத்தின் நிர்வாகத் தலைமையிடம் நகரம் *மங்கள்சென்* ஆகும்.  
அச்சாம் மாவட்டத்தின் பரப்பளவு 1692 சதுர கிலோ மீட்டர் ஆகும். 2011-ஆம் ஆண்டு மக்கள் தொகை கணக்கெடுப்பின் படி இதன் மொத்த மக்கள் தொகை 2,57,477 ஆகும்.
# அச்சாம் மாவட்டம்

## புவியியல் மற்றும் தட்ப வெப்பம்

இம்மாவட்டத்தில் அறுபத்தி மூன்று கிராம வளர்ச்சிக் குழுக்கள் அமைந்துள்ளது.  
| நேபாள புவியியல் மற்றும் தட்ப வெப்பம் | உயரம் | பரப்பளவு % |  |
| --- | --- | --- | --- |
| Upper Tropical climate | 300 - 1,000 மீட்டர்
1,000 - 3,300 அடி | 27.4% |  |
| Subtropics | 1,000 - 2,000 மீட்டர்
3,300 - 6,600 அடி | 58.3% |  |
| Temperate climate | 2,000 - 3,000 மீட்டர்
6,400 - 9,800 அடி | 12.2% |  |
| Subalpine | 3,000 - 4,000 மீட்டர்கள்
9,800 - 13,100 அடிகள் | &nbsp;1.0% | } |
# அச்சாம் மாவட்டம்

## இதனையும் காண்க

- நேபாளத்தின் மாவட்டங்கள்
- நேபாள மாநிலங்கள்
# ஜாப்பா மாவட்டம்

ஜாப்பா மாவட்டத்தின் அமைவிடம்]]  
**ஜாப்பா மாவட்டம்** (Jhapa District) நேபாள நாட்டின் கோசி மாநிலத்தில் தராய் சமவெளியில் அமைந்துள்ளது. இம்மாவட்டத் தலைமையிட நகரம் *பத்திரப்பூர்* ஆகும். இதன் மற்றொரு நகரம் மேச்சிநகர் ஆகும்.  
இதன் பரப்பளவு 1606 சதுர கிலோ மீட்டர் ஆகும். 2011-ஆம் ஆண்டு மக்கள் தொகை கணக்கெடுப்பின் படி, ஜாபா மாவட்ட மக்கள் தொகை 8,12,650 ஆகும்.
இம்மாவட்டத்தில் பேசப்படும் மொழிகள் நேபாள மொழி, *லிம்பு மொழி* மற்றும் *ராஜ்பன்சி* மொழிகளாகும்.
இம்மாவட்டம் கடல் மட்டத்திலிருந்து அதிக பட்சம் 506 மீட்டர் உயரத்தில் அமைந்துள்ளது.
# ஜாப்பா மாவட்டம்

## இதனையும் காண்க

- கோசி மாநிலம்
- நேபாளத்தின் மாவட்டங்கள்
# சங்குவாசபா மாவட்டம்

-இல் அமைந்த சங்குவாசபா மாவட்டம்]]
**சங்குவாசபா மாவட்டம்** (Sankhuwasabha District) நேபாள நாட்டின் தூரக்கிழக்கில் அமைந்த கோசி மாநிலத்தில் அமைந்த 14 மாவட்டங்களில் ஒன்றாகும். இம்மாவட்டம் நேபாளத்தின் கிழக்கு பிராந்தியத்தில் கோசி மண்டலத்தில் அமைந்துள்ளது. இம்மாவட்டத்தின் நிர்வாகத் தலைமையிடம் *காத்பாரி* நகரம் ஆகும்.  
இதன் பரப்பளவு 3,480 சதுர கிலோ மீட்டர் ஆகும். 2011-ஆம் ஆண்டு மக்கள் தொகை கணக்கெடுப்பின் படி, இதன் மக்கள் தொகை 1,58,742 ஆகும். இம்மாவட்டத்தில் செயின்புர் மற்றும் மடி எனும் இரண்டு நகராட்சிகள் உள்ளது.  
இதன் எல்லைப்புற மாவட்டங்களாக போஜ்பூர் மாவட்டம், தேஹ்ரதும் மாவட்டம், தாப்லேஜுங் மாவட்டம், சோலுகும்பு மாவட்டம் மற்றும் வடக்கே சீனாவின் தன்னாட்சிப் பகுதியான திபெத்தின் டிங்கிரி நகரம் அமைந்துள்ளது.  
உள்ளூர் பழங்குடிகளான குமால், யக்கா, குலூங், ராய், குரூங், லிம்பு, நேவா மக்கள் இம்மாவட்டத்தில் வாழ்கின்றனர். இம்மாவட்டத்தில் ஏலக்காய் விளைச்சல் நன்கு உள்ளது. அருண் ஆறு இம்மாவட்டத்தின் குறுக்கே பாய்கிறது.
# சங்குவாசபா மாவட்டம்

## கிராம வளர்ச்சி சபைகள்

இம்மாவட்டத்தில் 35 கிராம வளர்ச்சிக் குழுக்கள் செயல்படுகிறது.
# சங்குவாசபா மாவட்டம்

## புவியியல் மற்றும் தட்ப வெப்பம்

| நேபாளப் புவியியல் / தட்ப வெப்பம் | உயரம் | பரப்பளவு % |  |
| --- | --- | --- | --- |
| Lower Tropical climate | 300 மீட்டருக்குக் கீழ் | 0.3% |  |
| Upper Tropical | 300 - 1,000 மீட்டர்கள் | 10.0% |  |
| Subtropics | 1,000 - 2,000 மீட்டர்கள் | 24.8% |  |
| Temperate climate | 2,000 - 3,000 மீட்டர்கள் | 23.3% |  |
| Montane ecology#Subalpine zone | 3,000 - 4,000 மீட்டர்கள் | 12.8% |  |
| Montane ecology#Alpine grasslands and tundra | 4,000 - 5,000 மீட்டர்கள் | 8.4% |  |
| Snow line | 5,000 மீட்டருக்கு மேல் | 20.4% | } |
# சங்குவாசபா மாவட்டம்

## இதனையும் காண்க

- கோசி மாநிலம்
- நேபாள மாநிலங்கள்
# இலாம் மாவட்டம்

நாட்டின் மாநில எண் – 1-இல் மேச்சி மண்டலத்தில் அமைந்த இலாம் மாவட்டம்]]
இலாம் மாவட்டம் (Ilam district) நேபாள நாட்டின் கிழக்கு பிராந்தியத்தில், கோசி மாநிலத்தில் இமயமலையின் 3,636 மீட்டர் உயரத்தில் அமைந்த மலைப்பாங்கான மாவட்டமாகும். இது நேபாளத்தின் 77 மாவட்டங்களில் ஒன்றாகும். இதன் நிர்வாகத் தலைமையிடம் இலாம் நகரம் ஆகும். இலாம் நகரம் காத்மாண்டிலிருந்து 600 கிலோ மீட்டர் தொலைவில் உள்ளது.
# இலாம் மாவட்டம்

## மக்கள் தொகையியல்

இலாம் மாவட்டத்தின் பரப்பளவு 1703 சதுர கிலோ மீட்டராகும். 2011-ஆம் ஆண்டின் மக்கள் தொகை கணக்கெடுப்பின் படி இம்மாவட்ட மக்கள் தொகை 2,90,254 ஆக உள்ளது.
# இலாம் மாவட்டம்

## வேளாண்மை

இம்மாவட்டத்தில் பயிரிடப்படும் இலாம் தேயிலை ஐரோப்பிய நாடுகளுக்கு ஏற்றுமதி ஆகிறது. ஏலக்காய், பால் பொருட்கள், இஞ்சி மற்றும் உருளைக் கிழங்கு அதிக அளவில் பயிரிடப்படுகிறது.
# இலாம் மாவட்டம்

## புவியியல் மற்றும் தட்ப வெப்பம்

| நேபாளப் புவியியல் மற்றும் தட்ப வெப்பம் | உயரம் | பரப்பளவு % |  |
| --- | --- | --- | --- |
| Lower Tropical climate | 300 மீட்டருக்கும் கீழ் | 15.5% |  |
| Upper Tropical | 300 - 1,000 மீட்டர்கள் | 33.5% |  |
| Subtropics | 1,000 - 2,000 மீட்டர்கள் | 40.1% |  |
| Temperate climate | 2,000 - 3,000 மீட்டர்கள் | 10.6% |  |
| Montane ecology#Subalpine zone | 3,000 - 4,000 மீட்டர்கள் | 0.3% | } |
# இலாம் மாவட்டம்

## கிராம வளர்ச்சிக் குழுக்கள் மற்றும் நகராட்சிகள்

இலாம் மாவட்டத்தில் ஐந்து நகராட்சிகளும், 45 கிராம வளர்ச்சிக் குழுக்களும் செயல்படுகிறது.
# இலாம் மாவட்டம்

## இதனையும் காண்க

- கோசி மாநிலம்
- நேபாள மாநிலங்கள்
# தாப்லேஜங் மாவட்டம்

தாப்லேஜங் மாவட்டத்தின் அமைவிடம்]]  
**தாப்லேஜங் மாவட்டம்** (Taplejung District) ( வட கிழக்கு நேபாளத்தின் கோசி மாநிலத்தில் இமயமலையில் அமைந்துள்ளது. இம்மாவட்டத்தின் நிர்வாகத் தலைமையிடம் **தாப்லேஜங்** நகரம் ஆகும்.  
தாப்லேஜங் மாவட்டத்தின் மொத்தப் பரப்பளவு 3646 சதுர கிலோ மீட்டராகும். 2011-ஆம் ஆண்டு மக்கள் தொகை கணக்கெடுப்பின் படி மொத்த மக்கள் தொகை 1,27,461 ஆகும். லிம்பு மொழி, நேபாளி மொழிகள் இங்கு பேசப்படுகிறது. இம்மாவட்டத்தின் வடக்கு பகுதிகள் திபெத் தன்னாட்சிப் பகுதியுடன் எல்லையாக கொண்டது.
# தாப்லேஜங் மாவட்டம்

## புவியியல் தட்ப வெப்பம்

| நேபாளப் புவியியல் மற்றும் தட்ப வெப்பம் | உயரம் | பரப்பளவு % |  |
| --- | --- | --- | --- |
| Upper Tropical climate | 300 - 1,000 மீட்டர்கள்
1,000 - 3,300&nbsp;அடிகள். | &nbsp;2.4% |  |
| Subtropics | 1,000 - 2,000 மீட்டர்கள்
3,300 - 6,600&nbsp;அடி. | 14.8% |  |
| Temperate climate | 2,000 - 3,000 மீட்டர்கள்
6,400 to 9,800&nbsp;அடி. | 19.5% |  |
| மான்ட்டேன் | 3,000 - 4,000 மீட்டர்கள்
9,800 to 13,100&nbsp;அடி. | 16.8% |  |
| மான்ட்டேன்#Alpine grasslands and tundra | 4,000 - 5,000 மீட்டர்கள்
13,100 - 16,400&nbsp;அடி. | 38.8% |  |
| பனி படர்ந்த பகுதிகள் | 5,000 மீட்டருக்கும் மேல் | &nbsp;7.7% | } |  
தாப்லேஜுங் மாவட்டம் நேபாள மாநில எண் 1-இல் வட கிழக்கில் அமைந்துள்ளது. தமூர் ஆறு தாப்லேஜுங் மாவட்டத்தில் பாய்கிறது. உலகின் உயரமான மலைகளில் ஒன்றான கஞ்சஞ்சங்கா மலை இம்மாவட்டத்தில் அமைந்துள்ளது.
3794 மீட்டர் உயரத்தில் அமைந்த லிம்பு மக்களின் பதிபாரா தேவி கோயில், இந்து மற்றும் பௌத்தர்களின் புனித தலமாக உள்ளது.
# தாப்லேஜங் மாவட்டம்

## நகராட்சிகளும், கிராம வளர்ச்சி குழுக்களும்

தாப்லேஜுங் மாவட்டத்தில் 59 கிராம வளர்ச்சி குழுக்கள், கிராமப்புறங்களை நிர்வகிக்கிறது. தாப்லேஜுங் நகராட்சி மாவட்ட நிர்வாகத் தலைமையிடமாக உள்ளது.
# தாப்லேஜங் மாவட்டம்

## இதனையும் காண்க

- நேபாள மாநிலங்கள்
- நேபாளத்தின் மாவட்டங்கள்
# தேஹ்ரதும் மாவட்டம்

நாட்டில் தேஹ்ரதும் மாவட்டத்தின் அமைவிடம்]]
**தேஹ்ரதும் மாவட்டம்** (Terhathum District) , நேபாள நாட்டின் கிழக்குப் பகுதியில், கோசி மாநிலத்தில் அமைந்துள்ள பதினான்கு மாவட்டங்களில் ஒன்றாகும். இம்மாவட்ட நிர்வாகத் தலைமையிடம் *மியாங்லுங்* நகரம் ஆகும்.  
தேஹ்ரதும் மாவட்டம் 679 சதுர மீட்டர் பரப்பளவு கொண்டது. 2001-ஆம் ஆண்டு மக்கள் தொகை கணக்கெடுப்பின் படி இம்மாவட்ட மக்கள் தொகை 1,13,111 ஆகும். இம்மாவட்டத்தில் லிம்பு மொழி மற்றும் [[நேபாள மொழிகள் பேசப்படுகிறது.
# தேஹ்ரதும் மாவட்டம்

## பெயர்க் காரணம்

*தேஹ்ரதும்* என்ற நேபாள மொழிச் சொல்லிற்கு, **தேஹ்ரா** என்பதற்கு *பதின்மூன்று* என்றும், **தும்** என்பதற்கு *கோட்டை* என்றும் பொருள். தேஹ்ரதும் என்பதற்கு பதின்மூன்று கோட்டைகள் என்று பொருள்படும்.
# தேஹ்ரதும் மாவட்டம்

## புவியியல் மற்றும் தட்ப வெப்பம்

| நேபாளப் புவியியல் & தட்ப வெப்பம் | உயரம் | பரப்பளவு % |  |
| --- | --- | --- | --- |
| Upper Tropical climate | 300 – 1,000 மீட்டர்கள் | 24.0% |  |
| Subtropics | 1,000 – 2,000 மீட்டர்கள் | 56.4% |  |
| Temperate climate | 2,000 – 3,000 மீட்டர்கள் | 19.5% | } |
# தேஹ்ரதும் மாவட்டம்

## கிராம வளர்ச்சிக் குழுக்கள் மற்றும் நகராட்சிகள்

தேஹ்ரதும் மாவட்டம், ஒன்பது உட்கோட்டங்களுடன், 32 உள்ளாட்சி கிராம வளர்ச்சிக் குழுக்களையும், இரண்டு நகராட்சிகளையும் கொண்டுள்ளது.
# தேஹ்ரதும் மாவட்டம்

## இதனையும் காண்க

- கோசி மாநிலம்
- நேபாள மாநிலங்கள்
# விக்ரம் வேதா

**விக்ரம் வேதா** (*Vikram Vedha*) என்பது 2017 ஆம் ஆண்டு வெளியான ஓர் இந்தியத் தமிழ்த் திரைப்படம் ஆகும். இது ஒரு குற்றத் திகில் திரைப்படம் ஆகும்.புஷ்கர் மற்றும் காயத்ரி
இத்திரைப்படத்தை இயக்கியுள்ளனர். ஆர். மாதவன் மற்றும் விஜய் சேதுபதி முன்னணி பாத்திரங்களில் நடித்துள்ளனர். சாரதா ஸ்ரீநாத், வரலட்சுமி, கதிர் மற்றும் ஜான் விஜய் ஆகியோர் துணைக் கதாப்பாத்திரங்களாக நடித்துள்ளனர். வை நாட் நிறுவனம் இத்திரைப்படத்தைத்தயாரித்துள்ளது.மேலும்2014ஆம்ஆண்டில் படப்பிடிப்பு 2016ஆம்ஆண்டு இத்திரைப் படத்தின்திட்டம் உருவாக்கப்பட்டு நவம்பர்மாதமளவில்படப்பிடிப்பு தொடங்கியது.இத்திரைப்படத்தில் விஜய் சேதுபதி ஓர் தாதாவாக நடித்துள்ளார்.
# விக்ரம் வேதா

## நடிப்பு

- மாதவன் - விக்ரம்
- விஜய் சேதுபதி - வேதா
- ஜான் விஜய்
- சிரத்தா ஸ்ரீநாத்
- வரலட்சுமி சரத்குமார்
- பிரேம்
# விக்ரம் வேதா

## கதைச்சுருக்கம்

இத்திரைப்படத்தின் கதை பழங்கால இந்தியக் கதையான விக்ரமாதித்யன் வேதாளத்தின் கதையின் சாயலில் எடுக்கப்பட்டுள்ளது. ஒரு நேர்மையான காவல்துறை அதிகாரி ஒரு நேர்மையான தாதா இருவருக்கும் நடக்கும் மோதலே கதைக்களம். காவல்துறை ஆய்வாளரான விக்ரம், வேதா எனும் வில்லனின் கூட்டத்தை அழிக்க நினைக்கின்றான். வேதாவை விக்ரம் கொல்ல நினைக்கிற நேரங்களில் தனது கதைகளால் புதிர் போட்டு உண்மையான கொலைகாரர்களை விக்ரம் பிடிக்க வேதா திட்டம் வகுக்கிறான். அதனைச் செய்தும் முடிக்கிறான்.  
சென்னையின் முக்கியத் தாதாவாக இருக்கும் வேதா (எனப்படும் விஜய் சேதுபதியை) என்கவுண்டர் செய்ய வேண்டும் என்று காவல்துறையில் சிறப்புப் படை ஒன்று அமைக்கப்படுகிறது. பிரேம் தலைமையிலான அந்தப் படையில் என்கவுண்டரில் கைதேர்ந்தவரான மாதவன் இருக்கிறார். பிரேமின் வழிகாட்டுதலின்படி விஜய் சேதுபதியை என்கவுண்டர் செய்வதற்காக வேதாவை அந்தச் சிறப்புப் படை தேடி வருகிறது.  
இந்நிலையில், விஜய் சேதுபதி இருக்கும் இடம் குறித்து இரகசிய தகவல் ஒன்று கிடைக்கிறது மாதவன் உள்ளிட்ட அந்தச் சிறப்புப் படை சம்பவ இடத்திற்குச் சென்று அங்கிருந்தவர்கள் மீது தாக்குதல் நடத்துகிறது. இதில் குற்றவாளி இல்லாத ஒரு நபரையும் என்கவுண்டர் செய்து விடுகிறார்கள். மேலும் அந்த இறந்த நபரைக் குற்றவாளி என்றும் காவல்துறையில் அறிக்கையில் அறிவித்து விடுகிறார்கள் இது ஒருபுறம் இருக்க மாதவனுக்கு வழக்கறிஞராக இருக்கும் ஷ்ரத்தா ஸ்ரீநாத்துடன் பழக்கம் ஏற்பட்டு இருவரும் திருமணம் செய்து கொள்கின்றனர்.  
இந்நிலையில், முதல் திட்டம் தோல்வியடைந்ததைத் தொடர்ந்து, விஜய் சேதுபதி இருக்கும் இடம் குறித்த தகவல் மீண்டும் கிடைக்க, இந்த முறை விஜய் சேதுபதியைக் கட்டாயம் என்கவுண்டர் செய்துவிட வேண்டும் என்று பெரிய படையே செல்கிறது. ஆனால், விஜய் சேதுபதி அவராகவே காவல் நிலையத்திற்கு நேரில் வந்து சரணடைகிறார். தனி ஆளாக வந்து சரணடைந்த விஜய் சேதுபதியிடம் மாதவன் விசாரணை நடத்துகிறார். அப்போது, தனது வாழ்க்கையில் நடந்த கதை ஒன்றைச் சொல்லும் விஜய் சேதுபதி, அதிலிருந்து கேள்வி ஒன்றைக் கேட்கிறார்.  
மாதவன் அந்தக் கேள்விக்குப் பதில் சொன்ன உடனேயே, விஜய் சேதுபதிக்குப் பிணை கிடைத்து வெளியே சென்றுவிடுகிறார். விஜய் சேதுபதியை ஷ்ரத்தா ஸ்ரீநாத் பிணையில் எடுக்கிறார். இந்நிலையில் பிரேம் கொலை செய்யப்படுகிறார் இதனிடையே மாதவன் – ஷ்ரத்தா ஸ்ரீநாத் இருவரும் பிரிந்து விடுகின்றனர். பிரேமை கொலை செய்தது விஜய் சேதுபதி தான் என்று மாதவன், விஜய் சேதுபதியை என்கவுண்டர் செய்யத் தேடி வருகிறார். ஒரு கட்டத்தில் விஜய் சேதுபதியைக் கண்டுபிடித்து அவரைக் கைது செய்கிறார் பின்னர்ப் பிரேம் கொலை குறித்து விஜய் சேதுபதியிடம் மீண்டும் விசாரணை நடத்தும் மாதவனிடம், விஜய் சேதுபதி மீண்டும் ஒரு கதை சொல்லி கேள்வி கேட்கிறார்.  
இவ்வாறாக வேதா(ளம்) எனப்படும் விஜய் சேதுபதி விக்ரம்(ஆதித்தன்) எனப்படும் மாதவனிடம் கதை சொல்லி, அதிலிருந்து கேள்வி கேட்டு, அதில் ஒரு புதிர் ஒன்றை வைக்கிறார். அந்தப் புதிருக்குப் பின்னால் என்ன இருக்கிறது என்று தேடிக் கண்டுபிடிக்கும் மாதவன் அதன் பின்னணியை எப்படிக் கண்டுபிடிக்கிறார்? அதில் என்ன உண்மை புதைந்து கிடக்கிறது? விஜய் சேதுபதி என்ன ஆனார்? அதன் பின்னணியில் என்ன நடந்தது? என்பதாகச் செல்கிறது படத்தின் மீதிக்கதை.
# விக்ரம் வேதா

## விருதுகள்

சிறந்த திரைக்கதைக்கான விகடன் விருதை இப்படத்திற்காக புஷ்கர் மற்றும் காயத்திரி பெற்றனர். அதேபோல சிறந்த பின்னனிப் பாடகருக்கான விகடன் விருதை அனிருத் ரவிச்சந்திரனும், சிறந்த வில்லனுக்கான விகடன் விருதை விஜய் சேதுபதியும் பெற்றனர்.
ஐ.எம்.டி.பி வெளியிட்ட 2017 ஆம் ஆண்டின் முதல் பத்து சிறந்த இந்தியத் திரைப்படங்களின் பட்டியலில் விக்ரம் வேதா முதலிடத்தைப் பிடித்தது.
# விக்ரம் வேதா

## இசை

இத்திரைப்படத்தின் இசை மற்றும் பின்னணி இசையை உருவாக்கியவர் சாம் சி. எஸ். இத்திரைப்படத்தில் நான்கு பாடல்கள் உள்ளன. *டசக்கு டசக்கு* பாடல் முதலில் ஜூன் 5, 2017 அன்று வெளிவந்தது. அதன்பின் ஒரு வாரம் கழித்து *யான்ஜி* பாடல் வெளியிடப்பட்டது. மொத்தப்படல்களும் மின்னிசையாக 2017 ஆம் ஆண்டு ஜூன் மாதம் 16 ஆம் திகதி அன்று வெளியிடப்பட்டது. விமர்சகர்களால் நல்ல முறையில் விமர்சிக்கப்பட்டது.
# விக்ரம் வேதா

## இசை

### பாடல்கள்

*யான்ஜி யான்ஜி* எனும் பாடலை அனிருத் ரவிச்சந்தர், சக்தி ஸ்ரீ கோபாலன், சத்யப்பிரகாஷ் ஆகியோர் பாடியுள்ளனர், மோகன் ராஜன் பாடல்வரிகளை எழுதியுள்ளார்.  
*கருப்பு வெள்ளை* எனும் பாடலை சிவம், சி.எஸ்.சாம் ஆகியோர் பாடியுள்ளனர், விக்னேஷ் ஷிவன் பாடல்வரிகளை எழுதியுள்ளார்.  
*டசக்கு டசக்கு* எனும் பாடலை முகேஷ், குணா, எம்.எல்.ஆர். கார்த்திகேயன் ஆகியோர் பாடியுள்ளனர், முத்தமிழ் பாடல்வரிகளை எழுதியுள்ளார்.  
*போகாத என்னவிட்டு* எனும் பாடலை பிரதீப் குமார், நேஹா வேணுகோபால் ஆகியோர் பாடியுள்ளனர், சி.எஸ்.சாம் பாடல்வரிகளை எழுதியுள்ளார்.
# விக்ரம் வேதா

## வெளியீடு மற்றும் வசூல்

விக்ரம் வேதா திரைப்படத்திற்கு இந்திய மத்திய அரசின் திரைப்படத் தணிக்கை துறை முதலில் ஏ சான்றிதழ் வழங்கியிருந்தது. பிறகு திரைப்படத் தயாரிப்பாளர்களால் மறுபரிசீலனைக்கு அனுப்பப்பட்டு 'யூ/ஏ' சான்றிதழ் வழங்கப்பட்டது. ஜூலை 7,2017 ஆம் தேதி வெளிவர இருந்த திரைப்படம் தமிழகம் முழுவதும் நடந்த திரையரங்க உரிமையாளர்களின் வேலை நிறுத்தத்தால் தள்ளிப்போடப்பட்டது. வேலை நிறுத்தத்தால் பாதிக்கப்பட்டிருந்த வனமகன் மற்றும் இவன் தந்திரன் திரைப்பட உரிமையாளர்களை மீட்க இன்னும் சிறிது காலம் திரைப்பட வெளியீடு தள்ளிவைக்கப்பட்டது. பின்னர் இத்திரைப்படம் 21 ஜூலை, 2017 அன்று உலகம் முழுவதும் வெளியிடப்பட்டது. இத்திரைப்படம் மிகப்பெரிய வெற்றியை ஈட்டியது. 2017 ஆம் ஆண்டில் அதிக வசூல் செய்த திரைப்படங்களில் பாகுபாலி இரண்டாம் பாகத்திற்குப் பிறகு இப்படம் வெளியான போது இரண்டாம் இடத்தில் இருந்தது. 11 கோடியில் இத்திரைப்படம் உருவாக்கப்பட்டது. வெளியான முதல் வார இறுதியில் தமிழ்நாட்டில் மட்டும் 10 கோடியை இத்திரைப்படம் வசூல் செய்தது. உலகம் முழுவதும் 17 கோடியை வசூல் செய்தது. ஒரு வாரத்தில் உலகம் முழுவதுமிருந்து 40 கோடியை இத்திரைப்படம் வசூலித்தது. இரண்டாவது வாரமும் நன்றாக ஓடிய திரைப்படம், சென்னையில் மட்டுமே 50 நாட்கள் ஓடியது. இயக்குனர்கள் புஷ்கர் மற்றும் காயத்திரி, தயாரிப்பாளர், நடிகர்கள் விஜய் சேதுபதி, மாதவன் ஆகியோரின் திரை வாழ்க்கையில் நல்ல லாபம் ஈட்டிய திரைப்படமாக இப்படம் அமைந்தது. இத்திரைப்படம் அமெரிக்காவிலும் நல்ல வசூலை ஈட்டியது. அமெரிக்காவில் முதல் வாரத்திலேயே 3,60,000 அமெரிக்க டாலர்களை வசூலித்து அதிக வசூலை ஈட்டிய முதல் தமிழ்த்திரைப்படம் எனும் சதனையையும் படைத்தது. இத்திரைப்படத்தின் முடிவை பொதுமக்கள் அதிகமாக எதிர் நோக்குவதால் முக்கிய கதாப்பாத்திரங்களில் நடித்த நடிகர்கள் ஒப்புக்கொண்டால் இரண்டாம் பாகம் வெளியிடப்படும் என்னும் அறிவிப்பை புஷ்கர் மற்றும் காயத்திரி வெளியிட்டுள்ளனர். மார்ச் மாதம் 15 ஆம் திகதி இத்திரைப்படத்தை இந்தி மொழியில் மறு உருவாக்கம் செய்யும் அறிவிப்பை வெளியிட்டனர்.
# போஜ்பூர் மாவட்டம், நேபாளம்

நாட்டின் கோசி மாநிலத்தில் போஜ்பூர் மாவட்டத்தின் அமைவிடம்]]
**போஜ்பூர் மாவட்டம்** (Bhojpur District) நேபாள நாட்டின் கிழக்கு பிராந்தியத்தில், இமயமலையில் கோசி மாநிலத்தில் அமைந்த 14 மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம் *போஜ்பூர்* நகரத்தில் அமைந்துள்ளது.  
2011-ஆம் ஆண்டு மக்கள் தொகை கணக்கெடுப்பின் படி, போஜ்பூர் மாவட்டம் 182,459 மக்கள் தொகையும், 1,507 சதுர கிலோ மீட்டர் பரப்பளவும் கொண்டது.  
3% மாவட்டப் பரப்பளவு 300 மீட்டர் உயரத்திலும், 31% பகுதிகள் 300 முதல் 1000 மீட்டர் உயரத்திலும், 50% பகுதிகள் 1000 முதல் 2000 மீட்டர் உயரத்திலும், 15% பகுதிகள் 2000 முதல் 3000 மீட்டர் உயரத்திலும் அமைந்துள்ளது.
# போஜ்பூர் மாவட்டம், நேபாளம்

## மக்கள் தொகையியல்

போஜ்பூர் மாவட்டத்தில் ராய் பழங்குடி மக்கள், நேவார் மக்கள் மற்றும் கிராதர்கள் எனும் வேடுவ இன மக்கள் அதிகம் வாழ்கின்றனர். இம்மாவட்டத்தில் போஜ்புரி மொழி, நேபாள மொழிகள் பேசப்படுகிறது.
# போஜ்பூர் மாவட்டம், நேபாளம்

## தட்ப வெப்பம்

| Climate Zone | உயரம் | % பரப்பளவு |  |
| --- | --- | --- | --- |
| தெற்கு பகுதியின் தட்ப வெப்பம் | -300 முதல் 1,000 அடி | 2.7% |  |
| நடுப்பகுதி தட்ப வெப்பம் | 300 - 1,000 மீட்டர்
1,000 - 3,300 அடி | 30.5% |  |
| Subtropics | 1,000 - 2,000 மீட்டர்
3,300 - 6,600 அடி | 49.8% |  |
| Temperate climate | 2,000 - 3,000 மீட்டர்கள்
6,400 - 9,800 அடி | 15.1% |  |
| மான்ட்டேன்#Subalpine zone | 3,000 - 4,000 மீட்டர்கள்
9,800 - 13,100 அடி | &nbsp;1.7% | } |
# போஜ்பூர் மாவட்டம், நேபாளம்

## இதனையும் காண்க

- கோசி மாநிலம்
- நேபாளத்தின் மாவட்டங்கள்
# உதயபூர் மாவட்டம்

கிழக்கு பிராந்தியத்தில், *சாகர்மாதா* மண்டலத்தில் உதயபூர் மாவட்டத்தின் அமைவிடம்]]  
**உதயபூர் மாவட்டம்** (Udayapur District) (, நேபாளத்தின் தூரக்கிழக்கில் உள்ள கோசி மாநிலத்தின் 14 மாவட்டங்களில் ஒன்றாகும்.இம்மாவட்டம் நேபாளத்தின் கிழக்கு பிராந்தியத்தில், *சாகர்மாதா* மண்டலத்தில் அமைந்துள்ளது. இம்மாவட்ட நிர்வாகத் தலைமையிடம் *திரியுகம்* எனும் நகரம் ஆகும்.  
உதயபூர் மாவட்டம் 2,063 சதுர கிலோ மீட்டர் பரப்பளவு கொண்டது. 2011-ஆம் ஆண்டின் மக்கள் தொகை கணக்கெடுப்பின் படி இம்மாவட்டத்தின் மக்கள் தொகை 3,17,532 ஆக உள்ளது.
# உதயபூர் மாவட்டம்

## புவியியல் மற்றும் தட்ப வெப்பம்

| நேபாள புவியியல் | உயரம் | பரப்பளவு % |  |
| --- | --- | --- | --- |
| Lower Tropical climate | 300 மீட்டருக்குக் கீழ் (1,000 அடி) | 33.7% |  |
| Upper Tropical | 300 - 1,000 மீட்டர்
1,000 - 3,300 அடி | 45.9% |  |
| Subtropics | 1,000 - 2,000 மீட்டர்
3,300 - 6,600 அடி | 17.8% |  |
| Temperate climate | 2,000 - 3,000 meters
6,400 to 9,800 அடி. | 0.5% | } |
# உதயபூர் மாவட்டம்

## நகராட்சிகள் - கிராம வளர்ச்சி சபைகள்

உதயபூர் மாவட்டத்தில் திரியுகம் நகராட்சி, மற்றும் பெல்தர் என இரண்டு நகராட்சிகளும் மற்றும் 42 கிராம வளர்ச்சிக் குழக்களும் உள்ளது.
# உதயபூர் மாவட்டம்

## இதனையும் காண்க

- கோசி மாநிலம்
- நேபாளத்தின் மாவட்டங்கள்
# கிஜ்லியோ தீவு

**கிஜ்லியோ தீவு** (Isola del Giglio) என்பது திர்ரேனியக் கடலில் அமைந்துள்ள தசுக்கன் தீவுக்கூட்டத்தில் அமைந்துள்ள இத்தாலியத் தீவும், கொமியூனும் ஆகும். இது இத்தாலியின் குரெசெட்டோ மாகாணத்தில் அமைந்துள்ளது. தொஸ்கானோ தீவுக்கூட்டத் தேசியப் பூங்காப் பிராந்தியத்தில் அமைந்துள்ள தசுக்கன் தீவுக்கூட்டத்தில் அமைந்துள்ள முக்கிய ஏழு தீவுகளில் இதுவும் ஒன்றாகும். அத்துடன் அத்தீவுக்கூட்டத்தில் எல்பாத் தீவினை அடுத்து இதுவே மிகப்பெரிய இரண்டாவது தீவு இதுவாகும். கிஜ்லியோ போர்ட்டோ, கிஜ்லியோ கஸ்டெலோ, கிஜ்லியோ கம்பேஸ் ஆகியவை இத்தீவில் அமைந்துள்ள மிக முக்கியமான குடியேற்றங்கள் ஆகும். கி.மு 600 ஆமாண்டிலி இடம்பெற்ற எத்துரூஸ்கன் கப்பல் மூழ்கல் நிகழ்வு இடம்பெற்ற தளத்தில் இத்தீவும் இடம் வகிக்கின்றது.
# சூம்லா மாவட்டம்

கர்ணாலி மாநிலத்தில் சூம்லா மாவட்டத்தின் அமைவிடம்]]  
**சூம்லா மாவட்டம்** (Jumla District) (, நேபாள நாட்டிநேபாளத்தின் கர்ணாலி மாநிலத்தில் உள்ள பத்து மாவட்டங்களில் ஒன்றாகும். இம்மாவட்டம் நேபாளத்தின் மத்திய மேற்கு பிராந்தியத்தின் கர்னாலி மண்டலத்தில் அமைந்துள்ளது. இம்மாவட்டத்தின் நிர்வாகத் தலைமையிடம் **சூம்லா நகரம்** ஆகும்.  
இதன் பரப்பளவு 2,531 சதுர கிலோ மீட்டர் ஆகும். 2011-ஆம் ஆண்டின் மக்கள் தொகை கணக்கெடுப்பின் படி சூம்லா மாவட்ட மக்கள் தொகை 1,08,921 ஆகும்.
# சூம்லா மாவட்டம்

## நிலவியல் மற்றும் தட்ப வெப்பம்

| நேபாளப் புவியியல்#தட்ப வெப்பம் | உயரம் | பரப்பளவின் விழுக்காடு |  |
| --- | --- | --- | --- |
| Temperate climate | 2,000 - 3,000 மீட்டர்கள்
6,400 - 9,800 அடிகள். | 25.3% |  |
| Subalpine | 3,000 - 4,000 மீட்டர்கள்
9,800 - 13,100 அடிகள் | 49.7% |  |
| மான்ட்டேன் #Alpine grasslands and tundra | 4,000 - 5,000 மீட்டர்கள்
13,100 - 16,400 அடிகள் | 13.9% |  |
| Snow line | 5,000 மீட்டர்களுக்கு மேல் | 7.3% |  |
| டிரான்ஸ்-இமாலயன் | 3,000 - 6,400 மீட்டர்கள்
9,800 - 21,000 அடிகள் | 3.8% | } |
# சூம்லா மாவட்டம்

## ஊர்களும் கிராமங்களும்

சூம்லா மாவட்டத்தில் சந்தன்நாத் எனும் ஒரு நகராட்சியும், 27 கிராம வளர்ச்சிக் குழுக்களும் உள்ளது.
# சூம்லா மாவட்டம்

## சூம்லா இராச்சியம்

நேபாள மன்னர் பிரிதிவி நாராயணன் ஷாவின் காலத்தில் 1404-இல், கோர்க்கா இராச்சியத்துடன் சூம்லா இராச்சியம் இணைந்தது.
# சூம்லா மாவட்டம்

## இதனையும் காண்க

- நேபாளத்தின் மாவட்டங்கள்
# மொன்டேகிறிஸ்டோ

**மொன்டேகிறிஸ்டோ** (Montecristo) என்பது திர்ரேனியக் கடலில் அமைந்துள்ள தசுக்கன் தீவுக்கூட்டத்தில் அமைந்துள்ள இத்தாலியத் தீவு ஆகும். இது இத்தாலியின் லிவோர்னோ மாகாணத்தில் அமைந்துள்ளது. தொஸ்கானோ தீவுக்கூட்டத் தேசியப் பூங்காப் பிராந்தியத்தில் அமைந்துள்ள தசுக்கன் தீவுக்கூட்டத்தில் அமைந்துள்ள முக்கிய ஏழு தீவுகளில் இதுவும் ஒன்றாகும். இது அத்தீவுக்கூட்டத்தில் உள்ள மிகப்பெரிய நான்காவது தீவாகும். இதன் மொத்த நிலப் பரப்பளவு 10.39 சதுர கிலோமீற்றர்கள் ஆகும். இங்கு வாழ்ந்து வந்த மக்கள் இங்கு பெரியதோர் பொக்கிசம் ஒன்று உண்டெனெக் கருதியே வாந்ததாக வரலாற்று நூல்கள் குறிப்பிடுகின்றன. அத்துடன் இத்தீவில் புலம்பெயர் பறவைகள், உள்ளூர்ப் பொஅறவைகள் என ஆயிரக் கணக்கான பறவைகள் காணப்படுகின்றன.
# பியனொசா

**பியனொசா** (Pianosa) என்பது திர்ரேனியக் கடலில் அமைந்துள்ள தசுக்கன் தீவுக்கூட்டத்தில் அமைந்துள்ள இத்தாலியத் தீவு ஆகும். இது இத்தாலியின் லிவோர்னோ மாகாணத்தில் அமைந்துள்ளது. தொஸ்கானோ தீவுக்கூட்டத் தேசியப் பூங்காப் பிராந்தியத்தில் அமைந்துள்ள தசுக்கன் தீவுக்கூட்டத்தில் அமைந்துள்ள முக்கிய ஏழு தீவுகளில் இதுவும் ஒன்றாகும். இது அத்தீவுக்கூட்டத்தில் உள்ள மிகப்பெரிய ஐந்தாவது தீவாகும். இதன் மொத்த நிலப் பரப்பளவு 10.25 சதுர கிலோமீற்றர்கள் ஆகும். அத்துடன் இத்தீவின் கரையோரச் சுற்றளவு 26 கிலோமீற்றர்கள் ஆகும். மெசொலிதிக் கலாசார மக்கள் இத்தீவில் வாழ்ந்து வந்தனர் எனவும் அவர்களின் மீன்பிடி உபகரணங்கள் கண்டுபிடிக்கப்பட்டுள்ளன எனவும் ஆய்வாளர்கள் கூறுகின்றனர். இங்குள்ள வெளிச்சவீட்டில் இருந்து வெளியேறும் இரு வெள்ளொளிகள் 18 கடல் மைல் தூரத்தில் தெரியக்கூடியவை ஆகும்.
# கியனுத்ரி

**கியனுத்ரி** (Giannutri) என்பது அமைந்துள்ள தசுக்கன் தீவுக்கூட்டத்தில், தசுக்கனி எனும் இத்தாலியப் பிராந்தியத்தின் கரையில் அமைந்துள்ள தீவு ஆகும். தசுக்கன் தீவுக்கூட்டத்தில் அமைந்துள்ள முக்கிய ஏழு தீவுகளில் இதுவும் ஒன்றாகும். அத்துடன் இத்தீவே அவற்றுள் மிகச்சிறியது ஆகும். இதன் மொத்த நிலப்பரப்பளவு 2.6 சதுர கிலோமீற்றர்கள் ஆகும். இத்தீவின் அதிகூடிய உயரம் 88 மீற்றர்கள் ஆகும். இங்கு 2011 ஆம் ஆண்டின் சனத்தொகைக் கணக்கெடுப்பிற்கு அமைய 27 பேர் வாழ்ந்து வருகின்றனர். இங்கு பன்னங்கள், ஒர்க்கிட்டுகள் வளர்வதற்கு ஏற்ற காலநிலை நிலவுகின்றது. அத்துடன் இத்தீவின் கரைக்கடற் பிரதேசங்களில் கறுப்பு முருகைக்கற்கள், சிவப்ப்பு முருகைகற்கள் காணப்படுகின்றன. இத்தீவுல் அவுடோனியனின் நீள் சிறகுக்கடற் பறவை அதிகமாகக் காணப்படுகின்றது.
# கோர்க்கா மாவட்டம்

-இல் அமைந்த கோர்க்கா மாவட்டம்]]  
**கோர்க்கா மாவட்டம்** (Gorkha District) , நேபாளத்தின் எழுபத்தி ஐந்து மாவட்டங்களில் ஒன்றாகும்.
இம்மாவட்டம் நேபாளத்தின் கண்டகி மாநிலத்தில் அமைந்துள்ளது. இம்மாவட்டத்தின் நிர்வாகத் தலைமையிடம் **பிரிதிவி நாராயணன்** நகரம் ஆகும்.  
கோர்க்கா மாவட்டம் 3,610 சதுர கிலோ மீட்டர் பரப்பளவும், 272069 மக்கள் தொகையும் கொண்டது. இம்மாவட்டத்தில் புகழ் பெற்ற மனகாமனா கோயில் அமைந்துள்ளது. இம்மாவட்டத்தில் வாழும் குருங், நேவாரிகள், மகர்கள் மற்றும் செட்டிரி மக்கள் நேபாளி மொழி, நேவாரி மொழி, காலே மொழி மற்றும் மகர் மொழிகள் பேசுகின்றனர்.  
இம்மாவட்டத்தில் கோரக்க சித்தரின் கோயில், கோரமான காளி கோயிலும் அமையப் பெற்றுள்ளது.
இம்மாவட்டத்தில் செப்பி, தரௌதி, மர்ச்சியாந்தி மற்றும் புத்தி கண்டகி என நான்கு ஆறுகள் பாயும் இப்பகுதியில் கோர்க்கா நாடு அமைந்திருந்தது.
# கோர்க்கா மாவட்டம்

## பெயர்க் காரணம்

கோர்க்கா எனும் இம்மாவட்டத்திற்கு பெயர் அமைய இரண்டு தொன்மக் கதைகள் கூறப்படுகிறது.  
- நேபாள மொழியில் கார்க்கா என்பதற்கு மேய்ச்சல் நிலம் என்று பொருள். பின்னர் இப்பெயர் மருவி கோர்க்கா எனப் பெயராயிற்று.
- கோரக்க சித்தர் இப்பகுதியில் வாழ்ந்த காரணத்தினால் இப்பகுதியை கோர்கா எனப் பெயராயிற்று.
- இம்மாவட்டத்தில் கூர்க்கா மக்கள் அதிகம் வாழ்வதால் இதற்கு கோர்க்கா மாவட்டம் எனப்பெயராயிற்று.
- இம்மாவட்டப் பகுதிகளை கோர்க்கா இராச்சியத்தவர்கள் ஆண்டதால் கோர்க்கா எனப்பெயராயிற்று.
மன்னர் பிரிதிவி நாராயனன் சகாதேவன்]]
# கோர்க்கா மாவட்டம்

## புவியியல் மற்றும் தட்ப வெப்பம்

| நேபாளின் புவியியல் | உயரம் | பரப்பளவு விழுக்காடு |  |
| --- | --- | --- | --- |
| Lower Tropical climate | 300 மீட்டருக்கும் கீழ் (1,000 அடிக்கு கீழ்) | 0.1% |  |
| Upper Tropical | 300 - 1,000 மீட்டர்கள்
1,000 - 3,300 அடி | 19.8% |  |
| Subtropics | 1,000 - 2,000 மீட்டர்கள்
3,300 - 6,600 அடி | 14.6% |  |
| Temperate climate | 2,000 - 3,000 மீட்டர்கள்
6,400 - 9,800 அடி | 13.3% |  |
| மான்ட்டேன்#சப்-ஆல்பைன் மண்டலம் | 3,000 - 4,000 மீட்டர்கள்
9,800 - 13,100 அடிகள் | 14.9% |  |
| மான்ட்டேன்# ஆல்பைன் மற்றும் தூந்திர புல்வெளிகள் | 4,000 - 5,000 மீட்டர்கள்
13,100 - 16,400 அடிகள் | 10.6% |  |
| பனிபடர்ந்த பகுதிகள் | 5,000 மீட்டர்களுக்கு மேல் | 11.5% |  |
| டிரான்ஸ்-இமயமலை | 3,000 - 6,400 மீட்டர்கள்
9,800 - 21,000 அடிகள் | 14.8% | } |
# கோர்க்கா மாவட்டம்

## போக்குவரத்து வசதிகள்

கோர்க்கா நகரத்திலிருந்து காட்மாண்டு (ஆறு மணி நேரம்) மற்றும் பொக்காரா (மூன்று மணி நேரம்) நகரங்களுக்குச் செல்ல அன்றாடம் பேருந்து சேவைகள் உள்ளது.
# கோர்க்கா மாவட்டம்

## நகராட்சிகளும், கிராம வளர்ச்சி குழுக்களும்

கோர்க்கா மாவட்டத்தில் ஒரு நகராட்சியும், 78 கிராம வளர்ச்சிக் குழுக்களும் உள்ளது.
# கோர்க்கா மாவட்டம்

## மலைகள்

- மானசலு (8,516 மீட்டர்)
- இமால் சூலி (7,895 மீட்டர்)
- சிரிங்கி இமால் (7,177 மீட்டர்)
- புத்த இமால் (6,674 மீட்டர் )
- கணேஷ் இமால் ( 7,422 மீட்டர்)
- நாக்தி சூலி (7,871 மீட்டர்)
# கோர்க்கா மாவட்டம்

## இதனையும் காண்க

- நேபாளத்தின் மாவட்டங்கள்
- நேபாள மாநிலங்கள்
# குய்மராஸ்

**குய்மராஸ்** (Guimaras) என்பது பிலிப்பீன்சின் விசயாசின், மேற்கு விசயாசுப் பிராந்தியத்தில் அமைந்துள்ள ஐந்து மாகாணங்களில் ஒன்றாகும். இதன் தலைநகரம் ஜோர்தான் ஆகும். இம்மாகாணம் 1992 ஆம் ஆண்டில் ஸ்தாபிக்கப்பட்டது. இதன் தற்போதைய மாகாண சபை ஆளுநர் *சாமுவேல் டி. குமாரின்* (Samuel T. Gumarin) ஆவார். இதன் மொத்த நிலப்பரப்பளவு 604.57 சதுர கிலோமீற்றர்கள் ஆகும். 2015 ஆம் ஆண்டின் சனத்தொகைக் கணக்கெடுப்புக்கு அமைவாக குய்மராஸ் மாகாணத்தின் சனத்தொகை 174,613 ஆகும்.
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 77ஆம் மாகாணமாகவும் சனத்தொகையின் அடிப்படையில் 74ஆம் மாகாணமாகவும் காணப்படுகின்றது. இம்மாகாணத்தில் 98 கிராமங்களும், 5 மாநகராட்சிகளும் உள்ளன. அத்துடன் இம்மாகாணத்தில் பிலிப்பினோ ஆங்கிலம் உள்ளடங்கலாக ஆறு பிரதான மொழிகள் பேசப்படுகின்றன.
# கபிஸ்

**கபிஸ்** (Capiz) என்பது பிலிப்பீன்சின் விசயாசின், மேற்கு விசயாசுப் பிராந்தியத்தில் அமைந்துள்ள ஐந்து மாகாணங்களில் ஒன்றாகும். இதன் தலைநகரம் ரொக்சாஸ் ஆகும். இது 1901 ஆம் ஆண்டில் ஸ்தாபிக்கப்பட்டது. இதன் தற்போதைய மாகாண சபை ஆளுநர் *அந்தோனியோ டெல்ரொசாரியோ* (Antonio del Rosario ) ஆவார். இதன் மொத்த நிலப்பரப்பளவு 2,594.64 சதுர கிலோமீற்றர்கள் ஆகும். 2015 ஆம் ஆண்டின் சனத்தொகைக் கணக்கெடுப்புக்கு அமைவாக கபிஸ் மாகாணத்தின் சனத்தொகை 761,384 ஆகும்.
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 52ஆம் மாகாணமாகவும் சனத்தொகையின் அடிப்படையில் 38ஆம் மாகாணமாகவும் காணப்படுகின்றது. இம்மாகாணத்தில் 473 கிராமங்களும், 16 மாநகராட்சிகளும் உள்ளன. அத்துடன் இம்மாகாணத்தில் பிலிப்பினோ ஆங்கிலம் உள்ளடங்கலாக ஆறு பிரதான மொழிகள் பேசப்படுகின்றன. இம்மாகாணத்தின் கடற்கரையின் நீளம் 80 கி.மீ ஆகும். இங்கு பல மீன்குளங்கள் உள்ளன. இதனால் இம்மாகாணம் "பிலிப்பீன்சின் மீன்குளத் தலைநகரம்" எனப் பொதுவாக சிறப்பித்துக் கூறப்படுகின்றது.
# அன்ரிக்

**அன்ரிக்** (Antique) என்பது பிலிப்பீன்சின் விசயாசின், மேற்கு விசயாசுப் பிராந்தியத்தில் அமைந்துள்ள ஐந்து மாகாணங்களில் ஒன்றாகும். இதன் தலைநகரம் சன் ஜோஸ் டி பயூனவிஸ்டா ஆகும். இது 1780 ஆம் ஆண்டில் ஸ்தாபிக்கப்பட்டது. இதன் தற்போதைய மாகாண சபை ஆளுநர் *ரொடோரா கடியாவோ* (Rhodora Cadiao) ஆவார். இதன் மொத்த நிலப்பரப்பளவு 2,729.17 சதுர கிலோமீற்றர்கள் ஆகும். 2015 ஆம் ஆண்டின் சனத்தொகைக் கணக்கெடுப்புக்கு அமைவாக அன்ரிக் மாகாணத்தின் சனத்தொகை 582,012 ஆகும்.
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 49ஆம் மாகாணமாகவும் சனத்தொகையின் அடிப்படையில் 52ஆம் மாகாணமாகவும் காணப்படுகின்றது. இம்மாகாணத்தில் 590 கிராமங்களும், 18 மாநகராட்சிகளும் உள்ளன. அத்துடன் இம்மாகாணத்தில் தகலாகு ஆங்கிலம் உள்ளடங்கலாக ஏழு பிரதான மொழிகள் பேசப்படுகின்றன. விவசாயம், காடுகள், விமானநிலையங்கள், நிர்மாணங்கள், வர்த்தகம், வங்கிகள், கைத்தொழில் மற்றும் விலங்கு வளர்ப்பு ஆகியவை இம்மாகாணத்தின் பொருளாதாரத்தில் பங்களிப்பு வழங்குகின்றன.
# அக்லான்

**அக்லான்** (Aklan) என்பது பிலிப்பீன்சின் விசயாசின், மேற்கு விசயாசுப் பிராந்தியத்தில் அமைந்துள்ள ஐந்து மாகாணங்களில் ஒன்றாகும். இதன் தலைநகரம் கலிபோ ஆகும். இது 1956 ஆம் ஆண்டில் ஸ்தாபிக்கப்பட்டது. இதன் தற்போதைய மாகாண சபை ஆளுநர் *புளரென்சியோ மிராபுளோரெஸ்* (Florencio Miraflores) ஆவார். இதன் மொத்த நிலப்பரப்பளவு 1,821.42 சதுர கிலோமீற்றர்கள் ஆகும். 2015 ஆம் ஆண்டின் சனத்தொகைக் கணக்கெடுப்புக்கு அமைவாக அக்லான் மாகாணத்தின் சனத்தொகை 574,823 ஆகும்.
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 64ஆம் மாகாணமாகவும் சனத்தொகையின் அடிப்படையில் 53ஆம் மாகாணமாகவும் காணப்படுகின்றது. இம்மாகாணத்தில் 327 கிராமங்களும், 17 மாநகராட்சிகளும் உள்ளன. அத்துடன் இம்மாகாணத்தில் தகலாகு ஆங்கிலம் உள்ளடங்கலாக ஐந்து பிரதான மொழிகள் பேசப்படுகின்றன. இம்மாகாணத்தின் வருடாந்த வருமானம் 450 மில்ல்லியன் பிலிப்பீனியப் பணத்திற்கும் அதிகமாக உள்ளது. அதனால் இம்மாகாணத்தைப் பிலிப்பீன் அரசு முதற்தர மாகாணமாக வகைப்படுத்தியுள்ளது. இம்மாகாணத்தின் பொருளாதாரத்தின் முக்க்கிய அம்சமாக விவசாயம் உள்ளது.
# பிலிரான்

**பிலிரான்** (Biliran) என்பது பிலிப்பீன்சின் விசயாசின், கிழக்கு விசயாசுப் பிராந்தியத்தில் அமைந்துள்ள ஆறு மாகாணங்களில் ஒன்றாகும். இதன் தலைநகரம் நவல் ஆகும். இம்மாகாணம் 1992 ஆம் ஆண்டில் ஸ்தாபிக்கப்பட்டது. இதன் தற்போதைய மாகாண சபை ஆளுநர் *கெரார்டோ எஸ்பினோ ஜேஆர்.* (Gerardo Espina, Jr) ஆவார். இதன் மொத்த நிலப்பரப்பளவு 536.01 சதுர கிலோமீற்றர்கள் ஆகும். 2015 ஆம் ஆண்டின் சனத்தொகைக் கணக்கெடுப்புக்கு அமைவாக பிலிரான் மாகாணத்தின் சனத்தொகை 171,612 ஆகும்.
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 78ஆம் மாகாணமாகவும் சனத்தொகையின் அடிப்படையில் 75ஆம் மாகாணமாகவும் காணப்படுகின்றது. இம்மாகாணத்தில் 132 கிராமங்களும், 8 மாநகராட்சிகளும் உள்ளன. அத்துடன் இம்மாகாணத்தில் தகலாகு, ஆங்கிலம் உள்ளடங்கலாக நான்கு பிரதான மொழிகள் பேசப்படுகின்றன.
# போகொல்

**போகொல்** (Bohol) என்பது பிலிப்பீன்சின் விசயாசின், மத்திய விசயாசுப் பிராந்தியத்தில் அமைந்துள்ள மூன்று மாகாணங்களில் ஒன்றாகும். இதன் தலைநகரம் தக்பிலாரன் ஆகும். இம்மாகாணம் 1854 ஆம் ஆண்டில் ஸ்தாபிக்கப்பட்டது. இதன் தற்போதைய மாகாண சபை ஆளுநர் *எட்கர் சட்டோ* (Edgar Chatto) ஆவார். இதன் மொத்த நிலப்பரப்பளவு 4,820.95 சதுர கிலோமீற்றர்கள் ஆகும். 2015 ஆம் ஆண்டின் சனத்தொகைக் கணக்கெடுப்புக்கு அமைவாக போகொல் மாகாணத்தின் சனத்தொகை 1,313,560 ஆகும்.
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 43ஆம் மாகாணமாகவும் சனத்தொகையின் அடிப்படையில் 25ஆம் மாகாணமாகவும் காணப்படுகின்றது. இம்மாகாணத்தில் 47 கிராமங்களும், 1 மாநகராட்சியும் உள்ளன. அத்துடன் இம்மாகாணத்தில் பிலிப்பினோ ஆங்கிலம் உள்ளடங்கலாக ஐந்து பிரதான மொழிகள் பேசப்படுகின்றன. இம்மாகாணத்தில் 15 ஒக்டோபர் 2013 அன்று ஏற்பட்ட 7.2 ரிச்டர் அளவிலான பாரிய நிலநடுக்கத்தினால் 156 மக்கள் இறந்ததுடன், 374 பேர் காயம் அடைந்தனர். மேலும் அந்நிலநடுக்கத்தினால் இம்மாகாணத்திலுள்ள பல தேவாலயங்கள் சேதம் அடைந்தன.
# இலொய்லோ

**இலொய்லோ** (Iloilo) என்பது பிலிப்பீன்சின் விசயாசின், மேற்கு விசயாசுப் பிராந்தியத்தில் அமைந்துள்ள ஐந்து மாகாணங்களில் ஒன்றாகும். இதன் தலைநகரம் இலொய்லோ நகரம் ஆகும். இம்மாகாணம் 1566 ஆம் ஆண்டில் ஸ்தாபிக்கப்பட்டது. இதன் தற்போதைய மாகாண சபை ஆளுநர் *ஆர்தர் டிபென்சர் எச்ர்.* (Arthur Defensor, Sr.) ஆவார். இதன் மொத்த நிலப்பரப்பளவு 5,000.83 சதுர கிலோமீற்றர்கள் ஆகும். 2015 ஆம் ஆண்டின் சனத்தொகைக் கணக்கெடுப்புக்கு அமைவாக இலொய்லோ மாகாணத்தின் சனத்தொகை 1,936,423 ஆகும்.
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 19ஆம் மாகாணமாகவும் சனத்தொகையின் அடிப்படையில் 11ஆம் மாகாணமாகவும் காணப்படுகின்றது. இம்மாகாணத்தில் 1,721 கிராமங்களும், 42 மாநகராட்சிகளும் உள்ளன. அத்துடன் இம்மாகாணத்தில் பிலிப்பினோ ஆங்கிலம் உள்ளடங்கலாக ஐந்து பிரதான மொழிகள் பேசப்படுகின்றன. இம்மாகாணத்தில் வாழும் மக்கள் பொதுவாக ஹிலிகய்னொன் மக்கள் என அறியப்படுகின்றனர். அத்துடன் இம்மாகாணத் தேவாலயங்களில் எசுப்பானியக் கட்டிடக்கலையைக் காணக்கூடியதாக உள்ளது.
# கிழக்கு சமர், பிலிப்பீன்சு

**கிழக்கு சமர்** (Eastern Samar) என்பது பிலிப்பீன்சின் விசயாசின், கிழக்கு விசயாசுப் பிராந்தியத்தில் அமைந்துள்ள ஆறு மாகாணங்களில் ஒன்றாகும். இதன் தலைநகரம் பொரொங்கன் ஆகும். இம்மாகாணம் 1965 ஆம் ஆண்டில் ஸ்தாபிக்கப்பட்டது. இதன் தற்போதைய மாகாண சபை ஆளுநர் *கொன்ராடோ பி. நிகார்ட்ஜே, ஆர்.* (Conrado B. Nicart, Jr. ) ஆவார். இதன் மொத்த நிலப்பரப்பளவு 4,660.47 சதுர கிலோமீற்றர்கள் ஆகும். 2015 ஆம் ஆண்டின் சனத்தொகைக் கணக்கெடுப்புக்கு அமைவாக கிழக்கு சமர் மாகாணத்தின் சனத்தொகை 467,160 ஆகும்.
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 24ஆம் மாகாணமாகவும் சனத்தொகையின் அடிப்படையில் 58ஆம் மாகாணமாகவும் காணப்படுகின்றது. இம்மாகாணத்தில் 132 கிராமங்களும், 22 மாநகராட்சிகளும் உள்ளன. அத்துடன் இம்மாகாணத்தில் தகலாகு, ஆங்கிலம் உள்ளடங்கலாக நான்கு பிரதான மொழிகள் பேசப்படுகின்றன. மார்ச் 12, 1521 அன்று மகலன் வந்து இறங்கிய பிலிப்பீன்சின் முதலாவது இடம் இது என வரலாற்று ஆய்வாளர்கள் குறிப்பிடுகின்றனர்.
# கன்னி நாய்

**கன்னி** தமிழ்நாட்டை சார்ந்த ஒரு நாயினமாகும். இது தமிழ்நாட்டின் தென் பகுதிகளான திருநெல்வேலி, தூத்துக்குடி மாவட்டங்களில் பரவலாக காணப்படுகிறது. இந்த பகுதியில் வாழும் மக்கள் இந்த நாய்களை **காட்டு முயல்** போன்ற **அதி வேகமாக** ஓடும் சிறு விலங்குகளை வேட்டையாட பயன்படுத்தி வந்தனர்.
# கன்னி நாய்

## தோற்றம்

சுமார் 100 வருடங்கள் முன்பு ஊத்துமலை
(திருநெல்வேலி மாவட்டம்) ஜமீன்தார் அவர்கள் ராஜ்புத் ஜமீன்தார்கள் (ராஜஸ்தான் மாநிலம்) இடம் இருந்து கொடுக்கல், வாங்கல் முறையில் இவர்களிடம் இருந்த மண் சார்ந்த நாய்களை கொடுத்தும் அங்கு அவர்கள் முயல் மான் போன்ற விலங்குகளை வேட்டையாட பயன்படுத்தி கொண்டிருந்த வேட்டை நாய்களை வாங்கி வந்து பெருமையாக வளர்த்து வந்தார்கள். அவற்றின் மாறுபட்ட தோற்றத்தை பார்த்து வியந்து போன சுற்று வட்டார வேட்டைக்காரர்கள் ஜமீனில் வேலை பார்த்தவர்கள் மூலம் மறைமுகமாக சில குட்டிகளை பெற்று அவற்றை இங்கு பூர்வீகமாக வேட்டைக்கும், காவலுக்கும் வைத்திருந்த நாய்களில் (பூர்வீக நாய்களாவன - நாம் இன்று இடத்திற்கு தகுந்தாற் போல் பல்வேறு பெயர்களில் அழைத்துக் கொண்டிருக்கும் பெருவெட்டு நாய், நாட்டு நாய், கொச்சி நாய், குப்பை நாய், கோம்பை நாய், ராமநாதபுரம் நாய், மண்டை நாய், கிடை நாய், பட்டி நாய், கீதாரி நாய், செங்கோட்டை நாய், பாளையம் கோட்டை நாய், அலங்கு நாய், கத்தாளம்பட்டி நாய், மலை நாய் போன்றன) கலந்து உருவான ஒரு இனமே இந்த கன்னி நாய்கள் (உதாரணமாக டாபர்மேன் நாய் இனம் ராட்வைலர் உட்பட பல நாய் இனங்களை பயன்படுத்தி உருவாக்க பட்ட நாய் இனமே)
# கன்னி நாய்

## கன்னியில் கலப்பின நாய்கள்

நமது பூர்வகுடி நாய்கள் பிற மாநிலத்தில் இருந்து சொற்ப எண்ணிக்கையில் கொண்டுவரப்பட்ட நாய்களுடன் கலந்து தனி இனமாக உருப்பெற்று பல தலைமுறைகள் ஆகிய நிலையில் சிலர் **வியாபார** நோக்கிலும், பெருமைக்காகவும், **உயரத்தை** கூட்டவும் சமீப காலமாக பிற மாநில அல்லது பிற நாட்டு நாய்களுடன்கலந்து பிறக்கும் குட்டிகளை தூய கன்னி நாய்கள் என வியாபாரம் செய்து வருகிறார்கள். இது கன்னி நாய் இனத்தை அழிக்க வழிவகை செய்யும். இதுவே கலப்பு நாய் தானே அப்படி இருக்கும் போது பிற நாய்களை கலந்தால் என்ன தவறு என வினா எழுப்புபவர்களுக்கு ஒரு சிறிய விளக்கம்: டாபர்மேன் நாய்கள் ராட்வைலர் நாய்களில் இருந்து உருவாக்க பட்டிருந்தாலும் இன்று ஒரு டாபர்மேன் நாயும் ராட்வைலர் நாயும் இணை சேர்த்து பிறக்கும் குட்டிகளை எப்படி நாம் கலப்பு நாய் என்று கூறுகிறோமோ அதே போல் கன்னி நாய்களில் பிற இனங்களை கலந்து பெறப்படும் குட்டிகளும் **கலப்பின** குட்டிகளே.
# கன்னி நாய்

## கலப்பின நாய்களை கண்டறிவது எப்படி?

பொதுவாக கன்னி நாய்கள் தோற்றத்தில் பிற சயிட் ஹவுண்ட் இனங்களில் இருந்து சற்று மாறுபட்டு காணப்படுகிறது. அவையாவன,  
1. **தலை அமைப்பு** - முக்கியமாக தலை அமைப்பு நாட்டு நாய்களை ஒத்தும் சிறிது நீட்டமாகவும் காணப்படும் (**சங்கு மண்டை** வராது (தலை உச்சியில் காணப்படும் சங்கு போன்ற புடைப்பு)  
2. **மூஞ்சு** சிறிது நீட்டமாகவும் அதே நேரம் தலை கொஞ்சம் பெரிதாகவும் காணப்படும்) தலையும் மூஞ்சும் ஒன்று போல் சிறிதாகவோ, தலைக்கும் முஞ்சிக்கும் இடையில் பள்ளம் இல்லாமல் தட்டையாகவோ, பக்கவாட்டில் இருந்து பார்க்கும்போது மூஞ்சில் மேடுடன் கூடிய ஒரு சிறிய வளைவுடனோ, மூஞ்சு முழுவது கிரேட் டேன் நாயில் காணப்படுவது போன்ற கருப்பு நிறத்துடனோ தோற்றமளிப்பதில்லை)  
3. கேரவன் ஹவுண்ட் நாய்களில் காணப்படுவது போன்ற பெரிய வெற்றிலை போன்று நன்கு மடிந்து பக்கவாட்டில் தொங்குவது போல் இல்லாமல் இவற்றின் காதுகள் சற்று சிறியதாகவும், தூக்கியும் (குத்து காது), இரண்டு பக்கம் மடிந்தும் (நெறி காது) மடிந்தும் (மடி காது) போன்ற அமைப்புகளில் காணப்படும்  
4. மிக **மெல்லிய வால்** (வாலில் உள்ள கணுக்கள் அதாவது எலும்பு முடிச்சி தெரியும் அளவு மெல்லிய வால்), வால் மேலே தூக்கியும், சில நாய்களில் நுனி வாழ் சுருண்டும் காணப்படும் (நாட்டு நாய்களில் காணப்படுவது போன்ற வால் முழுவது இரட்டை சுருட்டு வருவதில்லை), வாலில் ரோமத்தின் அளவு சிறிதாக காணப்படும்)  
5. **சுத்த கருப்பு**, கருப்பும் வெள்ளையும் கலந்த வருவது (எச் எப் மாட்டின் நிறம்), பேய் கருப்பு (டாபர்மேன் நாய் போன்ற கருப்பு), நெஞ்சில் அதிகமான மச்சம், பால் வெள்ளை (ராஜபாளையம் போன்ற அல்பினோ வெள்ளை) வருவதில்லை.  
6. மிகுந்த அச்சம், மிகுந்த கூச்ச சுபாவம், வாலை இரண்டு கால்களுக்கு அடியில் சுருட்டி வைத்து கொண்டு நடுங்கி கொண்டு இருப்பது செயல்பாடுகள் பிற ஹவுண்ட் இனங்களின் கலப்பு இதன் இரத்தத்தில் அதிக அளவு இருப்பதை உறுதி செய்கிறது
# கன்னி நாய்

## தற்கால இலக்கியத்தில்

கி. ராஜநாராயணன் எழுதிய நூலான *கரிசல்காட்டுக் கடுதாசி* என்ற நூலில் வரும் ஒரு பாத்திரம் கன்னி நாய்களை இனக்கலப்பு ஏற்படாமல் காத்து வளர்த்து போல வருகிறது.
# அரோல்டு சுபென்சர் ஜோன்சு

**சர் அரோல்டு சுபென்ச்ர் ஜோன்சு (Sir Harold Spencer Jones)** (29 மார்ச்சு 1890 கென்சிங்டன், இலண்டன்- 3 நவம்பர் 1960) ஓர் ஆங்கிலேய வானியலாளரும் பிரித்தானியப் பேரரசு ஆணை பெற்றவரும் அரசு கழக ஆய்வுறுப்பினரும் ஆவார். இவர் இருப்புசார் வானியலில் சிறந்த தன்னிகரில்லாத அறிஞர். இவர் அரசு வானியலாளராக 23 ஆண்டுகள் இருந்தார்.
# அரோல்டு சுபென்சர் ஜோன்சு

## கிரீன்விச் அரசு வான்காணகத் தலைமை உதவியாளர், 1913-1923

ஆர்த்தர் எடிங்டன் பதவிநீங்கியதும் 1913 இல் இவர் கிரீன்விச் அரசு வான்காணகத் தலைமை உதவியாளராக அமர்த்தப்பட்டார். அதன்வழி, கேம்பிரிட்ஜின் புளூமிய வானியல் பேராசிரியர் ஆனார்.  
இவரது வானியல் பணிகள் பலபுலங்களில் விரிவுற்றதுரிவர்ஐருப்புசார் வானியலில் வல்லவரானார்; குறிப்பாக புவிக்கோள இயக்கத்தையும் திசைப்போக்கையும் கணிப்பதில் சிறந்த புலமை பெற்றார். இவர் விண்மீன்களின் இயக்கங்களையும் ஆய்வு செய்தார். இவர் 1914 இல் கிழக்கு ஐரோப்பாவில் உள்ள மின்சுகிக்கு 1914, ஆகத்து21 இல் ஏற்படவிருந்த முழுச் சூரிய ஒளிமறைப்பை ஆய போரிலாத அமைதிக் காலத்தில் சென்றார்; பிறகு முதல் உலகப்போர் தொடங்கியதும் தாயகம் மீண்டார்.  
இவரது வான்காணகப் பணிகள் போரால் தடுக்கப்பட்டது; போரின்போது, இவர் படைக்கல அமைச்சகத்தில் ஒளிக்கருவிநுட்பத்தில் பணியாற்றினார்.
இவர் 1922 இல் செப்டம்பர் 21 இல் நிகழவிருந்த முழுச்சூரிய ஒளிமறைப்பை நோக்க, கிறித்துமசு தீவுக்குச் சென்றார்.அவரது நோக்கம் சூரியன் விண்மீனகளின் ஒளியை விலக்குவதை அளந்து அய்ன்சுட்டைனின் சார்பியல் கோட்பாட்டை நிறுவ ம்யல்வதே ஆகும். இவர் இம்முயற்சியை 1919 இல் நிகந்த முச்சூரிய ஒளிமறைப்பிலும் ஏற்கெனவே மேற்கொண்டுள்ளார். ஆனால், இவரது இம்முயற்சிகள் தோலி கண்டன. மேலும் இதேபோல, சுபென்சருக்கும் விண்வெளிப் பயணத்தினை நடைமுறைப்படுத்துவதில் நம்பிக்கை இல்லையெனவும் கூறப்படுவதுண்டு, இவர் 1957 அக்தோபர் மாதத்தில் சுபுட்னிக் விண்கலம் ஏவுவதற்கு இருவாரங்களுக்க் முன்பு, " விண்வெளிப் பயணம் பொருளற்றது எனக் கூரிஉள்ளார். என்றாலும், இவர் இத்தகைய கூற்றேதும் வெளியிடவில்லை அண்மையில் கருத்துரைக்கப்படுகிறது;  
ஆயினும், இவரது கூற்றுக்கான மேற்கோள் ஒன்று, அவர் வாணாலிலேயே, 1959 செப்டம்பர், 17 புதிய அறிவியலாளர் எனும் இதழில் (பக்கம் 476) சுட்டப்பட்டுள்ளது. இந்த உணர்வுநிலைக்கு ஒத்துவருவதுபோல, சுபென்சர் ஜோன்சு 1957 அக்தோபர், 10 ஆம் நாளைய புதிய அறிவிய்லாளர் இதழில் பின்வருமாறு கூறுவதைக் காணலாம்:
<blockquote>
நிலாவுக்கு நாம் செலவதற்கு இன்னும் பல தலைமுறைகள் செல்லவேண்டும்; அப்படி நாம் செல்வதில் வெற்றி கண்டாலும், திரும்ப புவிக்கு மீள்வதில் வெற்றிகாணும் வாய்ப்புக்கு இடமிருக்காது என நான் கருதுகிறேன். நிலாவுக்கு அப்பால் செல்வதைப் பற்றிக் கிஞ்சித்தும் நினத்து பார்க்கமுடியவில்லை; தப்பித் தவறி விண்கலம் பிழைபட ஏவப்பட்டால் தன் இலக்கு மாறும்போது வேண்டுமானால் நேரலாம். அப்போது உறுதியாக விண்கலம் மீளப் புவிக்குத் திரும்புவது என்பதே இயலாமற் போகும்.
</blockquote>
# அரோல்டு சுபென்சர் ஜோன்சு

## தகைமைகளும் விருதுகளும்

### விருதுகள்

- அரசு வானியல் கழகப் பொற்பதக்கம் (1943)
- அரசு பதக்கம் (1943)
- புரூசு பதக்கம் (1949)
- பிரித்தானிய ஒரையியல் நிறுவனப் பொற்பதக்கம் (1946)
# அரோல்டு சுபென்சர் ஜோன்சு

## தகைமைகளும் விருதுகளும்

### இவரது பெயர் இடப்பட்டவை

- நிலாவில் உள்ள சுபென்சர் ஜோன்சு குழிப்பள்ளம்
- செவ்வாயில் உள்ல ஜோன்சு குழிப்பள்ளம்
- குறுங்கோள் 3282 சுபென்சர் ஜோன்சு
# அரோல்டு சுபென்சர் ஜோன்சு

## தகைமைகளும் விருதுகளும்

### விரிவுரைகள்

சுபென்சர் ஜோன்சு 1944 இல் *அன்றாட வாழ்வில் வானியல்* எனும் தலைப்பில் அரசு நிறுவனக் கிறித்துமசு விரிவுரைகள் ஆற்ற அழைக்கப்பட்டார்.
# 1,2-டையாக்சின்

**1,2-டையாக்சின்** *(1,2-Dioxin)* என்பது C<sub>4</sub>H<sub>4</sub>O<sub>2</sub> என்ற மூலக்கூற்று வாய்ப்பாடு கொண்ட ஒரு பல்லின வளையக் கரிமச் சேர்மமாகும். எதிர் அரோமாட்டிக் சேர்மமான இச்சேர்மம் 1,4-டையாக்சின் அல்லது பாரா டையாக்சினுடைய மாற்றியன் வடிவமாகக் கருதப்படுகிறது.  
ஒரு பெராக்சைடின் பண்புகளைப் பெற்றுள்ள காரணத்தால் 1,2-டையாக்சின் நிலைப்புத் தன்மையற்றும், தனித்துப் பிரிக்க இயலாத நிலையிலும் உள்ளது. 1,4-டைபீனைல்-2,3-பென்சோடையாக்சின் போன்ற இச்சேர்மத்தின் பதிலீட்டு வழிப்பொருட்களும் கூட நிலைப்புத்தன்மையின்றி நிலைமாறக்கூடியவையாகவே உள்ளன. 3,6-பிசு(பா-தொலைல்)-1,2-டையாக்சின் என்ற சேர்மம் நிலைப்புத்தன்மை கொண்ட ஒரு வழிப்பொருள் என தவறுதலாக 1990 ஆம் ஆண்டில் கணக்கில் கொள்ளப்பட்டது. இச்சேர்மத்தின் தொடக்கச் சேர்மம் 1,2-டையாக்சினின் வழிப்பொருள் அல்லவென்றும், அது வெப்பவியக்கவியல் நிலைப்புத்தன்மை கொண்ட டையோன் என்று பின்னர் சுட்டிக்காட்டப்பட்டது.
# வெளிவயல் முத்துமாரியம்மன் கோவில்

### அறிமுகம்

வெளிவயல் ஶ்ரீ முத்துமாரியம்மன் தேவஸ்தானம் அளவெட்டி தென்பகுதியில் மாகியம்பதி கந்தரோடை பிரதானவீதி துலங்க இயற்கை சுவாத்தியமும் சூழக்குடிமக்கள் போக்குவரத்து வசதிகள் எல்லாம் நிறைந்தனவாக காணப்படும் இடத்தில் அமைந்த கோயில் ஆகும்.
# வெளிவயல் முத்துமாரியம்மன் கோவில்

## வரலாறு

புண்ணிய பூமியாகிய யாழ்ப்பாணத்தில் இயற்கை எழிலும் கலைப்பண்பாடும் பாரம்பரியமும் கொண்ட கிராமம் அளவெட்டியாகும். இக்கிராமத்தின் தென்பால் வயல்வெளியின் மத்தியில் இயற்கை எழிலால் கண்களை கவரும் அழகுடன் இற்றைக்கு 250 ஆண்டுகளுக்கு முன்பு குடிகொண்ட தெய்வம் வெளிவயல் ஶ்ரீ முத்துமாரியம்மன். இவ்வாலயத்தின் புராதன வரலாறு மிகவும் அற்புதமானது. வரலாற்றை நோக்கினால்..., சென்நெல் கொழிக்கும் வயல்வெளியின் மத்தியில் ஓர் அதிசயம் நிகழ்ந்தது. வயலை ஒரு உழவன் உழுதுகொண்டிருந்தான். சூரியனின் பிரகாசமும் வெம்மையும் கடுமையாக இருந்தது. அந்தநேரத்தில் மூன்று வெள்ளாடை உடுத்த பெண்கள் தலையில் முக்காடுடன் உழவன் முன் தோற்றினார். அவர்கள் தாகத்தினால் வருந்துவதுபோல உழவன் கண்களுக்கு தெரிந்தது. நீங்கள் யார்? எங்கிருந்து வருகிறீர்கள்? என்றுவினாவிய போது எங்களுக்கு தாகமாய் இருக்கிறது குடிப்பதற்கு ஏதாவது தாருங்கள் எனக்கேட்டுள்ளார்கள்.  
அப்பொழுது உழவன் இளநீர் கொண்டுவந்து தருகிறேன் எனக்கூறியபோது அம்மூவரும் நீண்ட நாட்களாக கண்று ஈன்று பால் சுரக்காத உழவனின் பசு மாட்டை சுட்டிக்காட்டி நின்றனர். உடனே உழவன் பத்துவருடமாக மழை இல்லை குளங்களில் நீர் இல்லை, பயிரினம் விழையவில்லை இதனால் ஈன்ற கன்றுக்கு பால் கொடுக்க முடியாமல் கன்றைப் பார்த்து தாய்ப்பசு அழுகிறது என்ன செய்வேன் என்று மனவேதனையோடு சொன்னார். உடனே வந்த பெண்கள் பசுவை பார்த்ததும் பசுவின் மடியில் இருந்து பால் சுரந்து வழிந்தோடியது. ஆகாயத்தில் ஆதவனின் வெம்மையும் குறைந்தது. அங்கு வந்த பெண்கள் உழவனிடம் மூன்று எலுமிச்சைப் பழங்களை கொண்டு வரும்படி கூறினார். உழவன் உள்ளே சென்று எடுத்துக் கொண்டு வந்து பார்த்த போது , வந்த பெண்கள் மறைந்து விட்டார்கள். உழவன் திகைத்து நின்றபோது விண்ணை நோக்கி பழங்களை எறியும் வண்ணம் “அசரீரி” வாக்கு கிட்டியது. அந்த பழங்களில் இரண்டு மாகியம் பதியிலுள்ள அங்கணாக் கடவையுள் விழுந்தது. மற்றொன்று வெளிவயல் குடிதனைகள் சூழ்ந்துள்ள பகுதியில் வழுந்தது. இரண்டு கனிகள் விழுந்த இடத்தில் மதுரை மீனாட்சியும் மதுரைக் கண்ணகியையும் பிரதிஷ்ட்டை செய்தார்கள். ஒருகனி விழுந்த இடத்தில் ஆயிரம் கண்ணுள்ள அகிலாண்டேஸ்வரியான முத்துமாரி அம்மனை பிரதிஷ்ட்டை செய்தார்கள். அன்று தொட்டு இன்று வரை அன்னையின் அருட்கடாட்சம் சொல்லில் அடங்காது .
# வின்செஞ்சோ கலிலீ

:''இக்கட்டுரை கலிலியோ கலிலீயின் த்தையாரைப் பற்றியதாகும். கலிலியோவின் மகனைப் பற்றி அறிய, காண்க வின்செஞ்சோ காம்பா.  
**வின்செஞ்சோ கலிலீ (Vincenzo Galilei)** (1520 - 2 ஜூலை 1591) ஓர் இத்தாலிய யாழ் வல்லுனரும் பாடலாசிரியரும் இசைக் கோட்பாட்டாளரும் ஆவார். இவர் புகழ்மிகு அறிவியலாளரான கலிலியோ கலிலீயின் தந்தையார் ஆவார் of the lute virtuoso and composer Michelagnolo Galilei. இவர் பிந்தைய மறுமலர்ச்சிக் கால இசை வாழ்க்கையில் முதன்மையான ஆளுமையாவார். இவர் இசையில் பெரும்புரட்சி செய்தவர். பரோக் இசையூழியை தொடங்கி வைத்தவர்.  
வின்செஞ்சோ உரப்பு, நாண் இழுப்பு உறவில் நேரிலா சமன்பாட்டை இசை வரலாற்ரிலேயே முதன்முதலாக விவரித்து விளக்கியவர் ஆவார். இது பித்தகோரிய மரபின் விரிவாக்கம் ஆகும். மேலும் அம்மரபைக் கடந்து முன்னேறியதுமாகும். இவர் தன் மகனைத் தனி நுண்ணிலைக் கணிதமுரையில் இருந்துச் செய்முறைத் தடத்தை நோக்கிச் செல்லவும் அதன் முடிவுகளைக் கணிதவியல் விவரிப்பால் விளக்கவும் வழிப்படுத்தியவராக பல அறிஞர்கள் கருதுகின்றனர். இது குறிப்பாக இயற்பியலிலும் பொதுவாக இயற்கை அறிவியலிலும் ஏற்பட்ட புதிய திருப்பம் ஆகும்.
# வின்செஞ்சோ கலிலீ

## வாழ்க்கை

இவர் தசுக்கனியில் உள்ள சாந்தா மரியா அமாந்தேயில் 1520 இல் பிறந்தார். இவர் இளமை முதலே யாழ் ஆராய்ச்சியில் ஈடுபட்டுள்ளார். 1562ஆம் ஆண்டுக்கு முன் இவர் பிசா நகருக்கு இடம்பெயர்ந்துள்ளார். அங்கு ஒரு கனவான் (பிரபுக்) குடும்பத்தில் திருமணம் செய்துள்ளார். 1564 இல் எழுவரில் அல்லது அறுவரில் ஒருவராக கலிலியோ பிறந்துள்ளார் ; இவரது அடுத்த மகனாக 1575 இல் மைக்கிளனோலோ கலிலீ பிறந்துள்ளார்.இவரும் சிறந்த யாழிசை வல்லுனரும் பாடலாசிரியரும் ஆவார்.
# சுன்சரி மாவட்டம்

] அமைந்த சுன்சரி மாவட்டம்]]  
**சுன்சரி மாவட்டம்** (Sunsari District) , நேபாளத்தின் கோசி மாநிலத்தில் அமைந்த பதினான்கு மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிட நகரம் *இதாரி* ஆகும். இதன் மற்றொரு நகரம் தரண் ஆகும். இது தெற்கு நேபாளததின் தெராய் சமவெளியில் அமைந்துள்ளது.  
இம்மாவட்டம் 1,257 சதுர கிலோ மீட்டர் பரப்பளவும், 7,63,487 மக்கள் தொகையும் கொண்டது. இம்மாவட்டத்தில் முக்கிய பௌத்த மற்றும் இந்துக் கோயில்கள் உள்ளது.  
இம்மாவட்டத்தின் தெற்கு பகுதி, இந்தியாவை எல்லையாகக் கொண்டுள்ளது.
# சுன்சரி மாவட்டம்

## புவியியல் மற்றும் தட்ப வெப்பம்

| நேபாளப் புவியியல்#தட்ப வெப்பம் | உயரம் | பரப்பளவு % |  |
| --- | --- | --- | --- |
| Lower Tropical climate | 300 மீட்டருக்கும் கீழ் | 86.6% |  |
| Upper Tropical | 300 - 1,000 மீட்டர்கள் | 7.8% |  |
| Subtropics | 1,000 - 2,000 மீட்டர்கள் | 2.0% | } |
# சுன்சரி மாவட்டம்

## கிராம வளர்ச்சிக் குழுக்களும், நகராட்சிகளும்

இம்மாவட்டம் ஏழு நகராட்சிகளையும், 38 கிராம வளர்ச்சிக் குழுக்களையும் கொண்டுள்ளது.